**Ministru kabineta noteikumu projekta “Grozījumi Ministru kabineta 2012. gada 3. aprīļa noteikumos Nr. 239 “Noteikumi par Latvijas Republikas dienesta pasi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2012.gada 3.aprīļa noteikumos Nr.239 “Noteikumi par Latvijas Republikas dienesta pasi”” (turpmāk – Noteikumu projekts) paredz grozījumus Ministru kabineta 2012.gada 3.aprīļa noteikumos Nr.239 “Noteikumi par Latvijas Republikas dienesta pasi” (turpmāk – Noteikumi) ar mērķi aktualizēt personu uzskaitījumu, kuras ir tiesīgas saņemt dienesta pasi. Noteikumu projekts stājas spēkā pēc tā apstiprināšanas Ministru kabinetā. Noteikumu projekta 1.14.punkts stājas spēkā 2021. gada 1. jūlijā. Noteikumu projekta 1.17.punkts stājas spēkā 2021.gada 28.jūnijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Ministru kabineta 24.11.2017. rīkojuma Nr.701 “Par Valsts pārvaldes reformu plānu 2020” 2 .punktu, kas nosaka visas ministrijas un padotības iestādes par līdzatbildīgām institūcijām, kuras atbilstoši kompetencei nodrošina plānā paredzēto pasākumu īstenošanu, tai skaitā paredz normatīvo aktu kvalitātes uzlabošanu un prasību pārbaudi, kā arī maksimāli samazināt administratīvo slogu. *Personu apliecinošu dokumentu likuma* 6. panta sestās daļa paredz deleģējumu Ministru kabinetam noteikt to personu loku, kurām izsniedz dienesta pases. *Administratīvo teritoriju un apdzīvoto vietu likuma* 4. panta pirmās daļas 1. apakšpunktā ir veiktas izmaiņas terminu lietojumā, līdz ar kurām normatīvajos aktos vairs netiek lietots termins “republikas pilsēta”. Šis termins ir lietots Noteikumos, tādēļ atbilstoši šīm izmaiņām terminu “republikas pilsēta” nepieciešams svītrot no Noteikumiem. Atbilstoši *Fizisku personu reģistra likuma* Pārejas noteikumu 1. punktā noteiktajam, ar šā likuma spēkā stāšanos 2021. gada 28. jūnijāIedzīvotāju reģistra likums zaudē spēku. Ņemot vērā, ka Noteikumos ir lietots termins “Iedzīvotāju reģistrs”, tas ir jāaizvieto ar terminu “Fizisko personu reģistrs”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārlietu ministrija īsteno valsts pārvaldes regulējuma politiku atbilstoši Ministru kabineta 2017. gada 24. novembra rīkojumam Nr.701 “Par Valsts pārvaldes reformu plānu 2020”, kas izskauž liekus procesus un regulējumus, samazina iekšējo un ārējo administratīvo slogu, samazina izmaksas. Saskaņā ar iepriekš minēto attīstības plānošanas dokumentu, kā arī nolūkā aktualizēt un pilnveidot normatīvo aktu no Noteikumiem tiek izslēgtas neaktuālas normas, kas netiek piemērotas. 2020. gada 23. jūnijā spēkā stājās *Administratīvo teritoriju un apdzīvoto vietu likums*. Šā likuma 4. panta pirmās daļas 1. apakšpunkts noteic valstspilsētas pašvaldību teritoriju kā vienu no Latvijas Republikas administratīvajām teritorijām, vienlaikus izbeidzot termina “republikas pilsēta” lietojumu normatīvajos aktos. Izmaiņas terminoloģijā spēkā stājas līdz ar *Administratīvo teritoriju un apdzīvoto vietu likuma* piemērošanas uzsākšanu 2021. gada 1. jūlijā.  Noteikumu 3.49. apakšpunktā lietots termins “republikas pilsētas”, paredzot tiesības saņemt dienesta pasi republikas pilsētu domju priekšsēdētājiem. Līdz ar to būtu bijis nepieciešams grozīt Noteikumus, lai saskaņotu terminus ar spēkā esošo normatīvo regulējumu. Ņemot vērā to, ka pēdējo piecu gadu laikā republikas pilsētu domju priekšsēdētāji nav vērsušies Ārlietu ministrijā, lai saņemtu dienesta pases, Ārlietu ministrija ar 2020. gada 16. novembra ar vēstuli Nr.43-22769 vērsās Latvijas Pašvaldību savienībā ar lūgumu sniegt viedokli par šī regulējuma saglabāšanas lietderību, aizstājot terminu “republikas pilsēta” ar terminu “valstspilsēta”. Ar 2020. gada 23. novembra vēstuli nr.  202011/SAN2904/NOS810 tika saņemts Latvijas Pašvaldību savienības viedoklis, ka šāds regulējums nav saglabājams. Tādējādi Noteikumu projekts paredz, ka no Noteikumiem tiek svītrota norma par dienesta pasu izsniegšanu republikas pilsētu domju priekšsēdētājiem, neaizstājot to ar jaunu normu par dienesta pasu izsniegšanu valstspilsētu domju priekšsēdētājiem. Ņemot vērā *Administratīvo teritoriju un apdzīvoto vietu likuma* Pārejas noteikumu 2. punktu, ka republikas pilsētu pašvaldības turpina pildīt savas funkcijas līdz 2021. gada 1. jūlijam, Noteikumu projekta 1.14. punktam jāstājas spēkā 2021. gada 1. jūlijā. Pirms Noteikumu projekta izstrādes Ārlietu ministrija 2020. gada 16., 17. novembrī un 2021. gada 8. februārī apzināja un informēja par šāda Noteikumu projekta nepieciešamību Valsts prezidenta kanceleju, Latvijas Pašvaldību savienību, Valsts kontroli, Valsts kanceleju, Tieslietu ministriju, Pārresoru koordinācijas centru, Nacionālo elektronisko plašsaziņas līdzekļu padomi (turpmāk - NEPLP), Nacionālos bruņotos spēkus, Korupcijas novēršanas un apkarošanas biroju (turpmāk - KNAB), Ziemeļatlantijas līguma organizācijas Izcilības centru stratēģiskās komunikācijas jautājumos, Ģenerālprokuratūru, Finanšu un kapitāla tirgus komisiju (turpmāk - FKTK), un Latvijas Republikas Saeimas Prezidiju, jo minēto iestāžu amatpersonām ir tiesības saņemt dienesta pasi, bet tās nav izmantojušas šo iespēju pēdējo piecu gadu laikā vai kopš tās ieviešanas. Vienlaikus apzinātajām iestādēm tika lūgts sniegt pamatojumu, ja to ieskatā ir nepieciešams minētās normas saglabāt, ņemot vērā Noteikumu 2. punktu.Tika saņemtas atbildes no Valsts prezidenta kancelejas (26.11.2020 vēstule Nr.2126), Pārresoru koordinācijas centra (27.11.2020 atbilde elektroniskajā sarakstē), Valsts kontroles (24.11.2020 vēstule Nr. 17.2-3.5.4.1e/187), Tieslietu ministrijas (30.11.2020. vēstule Nr.1-13.2/3884), Ģenerālprokuratūras (14.12.2020 vēstule nr. 001484AX3498), KNAB (03.12.2020 vēstule Nr.1/6330), FKTK (25.11.2020 vēstule nr. 04.02.15.-/4191), NEPLP (25.11.2020. vēstule Nr.3-2/1139), Aizsardzības ministrijas (07.12.2020. vēstule Nr. MV-N/2890), Latvijas Pašvaldību savienības (23.11.2020 vēstule Nr. 202011/SAN2904/NOS810), Valsts kancelejas (15.12.2020 vēstule nr.7.8.5./2020-DOC-2793-2413), Ziemeļatlantijas līguma organizācijas Izcilības centra stratēģiskās komunikācijas jautājumos (08.12.2020 atbilde elektroniskajā sarakstē) un Latvijas Republikas Saeimas Prezidija (02.2021. vēstule nr.317.13/2-6-13/21). Saskaņošanas procesā Valsts kontrole izteica daļēji atšķirīgu viedokli, nekā tika minēts augstāk minētajā vēstulē un, sniedzot attiecīgu pamatojumu, lūdza saglabāt tiesības saņemt dienesta pasi valsts kontrolierim un Valsts kontroles padomes locekļiem. Ņemot vērā iestāžu sniegtās atbildes, no Noteikumiem tiek svītrotas normas par dienesta pasu izsniegšanu šādu kategoriju amatpersonām:* Valsts prezidenta Kancelejas Apžēlošanas dienesta vadītājam;
* Saeimas Kancelejas direktoram;
* Pārresoru koordinācijas centra vadītajam;
* Valsts kontroles revīzijas departamentu sektoru vadītājiem;
* valsts kontroliera štata padomniekiem;
* apgabaltiesu priekšsēdētājiem;
* Ģenerālprokuratūras departamentu un nodaļu virsprokuroriem, tiesu apgabalu prokuratūru virsprokuroriem un specializēto apgabala līmeņa prokuratūru virsprokuroriem;
* Ģenerālprokuratūras Starptautiskā sadarbības nodaļas prokuroriem un ģenerālprokurora apstiprinātajam pārstāvim (prokuroram) un viņa palīgam Eirojustā;
* Korupcijas novēršanas un apkarošanas biroja priekšniekam;
* Korupcijas novēršanas un apkarošanas biroja priekšnieka vietniekiem;
* Finanšu un kapitāla tirgus komisijas priekšsēdētāja vietniekam;
* Finanšu un kapitāla tirgus komisijas departamentu vadītājiem;
* Nacionālās elektronisko plašsaziņas līdzekļu padomes locekļiem.

Ar Noteikumu projektu paredzēts svītrot normas par dienesta pasu izsniegšanu tikai to kategoriju amatpersonām, kurām ir tiesības saņemt dienesta pasi, bet tās nav izmantojušas šo iespēju pēdējo piecu gadu laikā vai kopš tās ieviešanas. Atbilstoši Noteikumu 10. punktam, dienesta pasi izsniedz uz termiņu ne ilgāk kā uz pieciem gadiem, tādējādi nevar rasties situācija, kad no Noteikumiem svītroto kategoriju amatpersonu rīcībā paliek derīga dienesta pase.Vienlaikus Valsts prezidenta kanceleja un Aizsardzības ministrija savās vēstulēs sniedza priekšlikumus grozīt vairākas personu kategorijas, kurām piešķirt tiesības saņemt dienesta pasi:* svītrot no Noteikumiem kategoriju “Valsts prezidenta Kancelejas Preses dienesta vadītājs”, aizstājot to ar “Valsts prezidenta kancelejas Mediju centra vadītājs”;
* svītrot no Noteikumiem kategoriju “Ziemeļatlantijas līguma organizācijas Spēku integrācijas vienības komandieris”, aizstājot to ar formulējumu “Latvijas Republikas, Ziemeļatlantijas līguma organizācijas sabiedroto spēku augstākās virspavēlniecības Eiropā un Sabiedroto spēku augstākās virspavēlniecības Transformācijas komandiera štāba nolīguma, ar kuru papildina Parīzes protokolu, 7. pantā noteiktās personas”.

Valsts prezidenta kanceleja, Saeimas Prezidijs, FKTK un Latvijas Pašvaldību savienība iesniedza arī priekšlikumus papildināt Noteikumu projektu ar jaunām personu kategorijām, kurām piešķirt tiesības saņemt dienesta pasi:* Valsts prezidenta kancelejas Valsts prezidenta protokola vadītājs un Valsts prezidenta kancelejas Valsts prezidenta protokola vadītāja vietnieks, nolūkā sekmēt protokolāro funkciju veikšanu Valsts prezidenta ārvalstu vizīšu laikā;
* Saeimas Protokola nodaļas projektu koordinators ņemot vērā to, ka persona, kura ieņem šo amatu, līdzīgi kā Protokola nodaļas vadītājs, vadītāja vietnieks un vecākie konsultanti ir iesaistīta ārvalstu vizīšu plānošanā un organizēšanā un var tikt iekļauta Saeimas oficiālo delegāciju sastāvā;
* Finanšu un kapitāla tirgus komisijas padomes locekļi, ņemot vērā to, ka Komisijas padomes locekļi tiek apstiprināti Latvijas Republikas Saeimā, ir valsts vadošās amatpersonas un Komisijas priekšsēdētājs savas prombūtnes laikā var deleģēt Komisijas padomes locekli pārstāvēt Komisiju ārvalstu vizītēs;
* Eiropas Reģionu komitejas Latvijas delegācijas locekļi un to aizvietotāji, kā arī ar Eiropas Padomes Vietējo un reģionālo pašvaldību kongresa Latvijas delegācijas pārstāvji un to aizvietotāji, kas noteikti, pamatojoties uz Ministru kabineta 2019. gada 29. oktobra rīkojumu Nr. 534 “Par Latvijas Republikas kandidatūrām dalībai Eiropas Savienības Reģionu komitejā”, un kam nepieciešams regulāri doties komandējumos uz ārvalstīm, t.sk. ārpus Eiropas Savienības, lai nodrošinātu Latvijas Republikas interešu īstenošanu.

Ar Fizisku personu reģistra likuma spēkā stāšanos 2021. gada 28. jūnijā spēku zaudē *Iedzīvotāju reģistra* *likums.* Līdz ar tošobrīd spēkā esošajos normatīvajos aktos atsauce uz Iedzīvotāju reģistra likumu vai Iedzīvotāju reģistru ir jāaizvieto ar atsauci uz Fizisko personu reģistra likumu vai attiecīgi Fizisko personu reģistru. Noteikumu 5.1. apakšpunktā un 8. punktā ir lietots termins “Iedzīvotāju reģistrs”, kurš Noteikumu projektā tiek aizstāts ar terminu “Fizisko personu reģistrs” attiecīgajā locījumā. Minētie grozījumi stāsies spēkā līdz ar Fizisko personu reģistra likuma spēkā stāšanos 2021. gada 28. jūnijā. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā minētās valsts amatpersonas un personas, kas ir darba vai valsts dienesta attiecībās ar Latvijas Republikas valsts institūciju.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām Noteikumu projekts nemaina tiesības, pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts nemaina šobrīd esošo administratīvo procedūru saistībā ar dienesta pases izsniegšanu. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav  |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ārlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar Noteikumu projektu nav plānotas, jo tas neskar sabiedrību un attiecas uz šauru personu loku - Noteikumu projektā minētajām valsts amatpersonām un personām, kas ir darba vai valsts dienesta attiecībās ar Latvijas Republikas valsts institūciju. Noteikumu projekts izstrādāts, lai aktualizētu personu kategorijas, kuras ir tiesīgas saņemt dienesta pasi, nemainot normatīvo regulējumu pēc būtības. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo pārvaldes funkciju ietvaros.Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav |

Ārlietu ministrs E. Rinkēvičs

Iesniedzējs:

Ārlietu ministrijas valsts sekretārs A. Pelšs

Kaspars Auziņš

67016 229,

kaspars.auzins@mfa.gov.lv